laion/Wikipedia-Exotic huggingface dataset:
דיר ראפאת (כפר)

דיר ראפאת (בערבית: دير رفات) היה כפר ערבי פלסטיני בנפת ירושלים המנדטורית. הוא שכן 26 ק"מ מערבית לירושלים. הוא נכבש במהלך מלחמת העצמאות על ידי חטיבת הראל ופונה מתושביו. בשנת 1883, הקרן לחקר ארץ ישראל, במפתה, תיארה את דיר ראפאת ככפר קטן השוכן על רכס עם מעיין ממערב. בסקר הכפרים של 1945 מנה הכפר 430 תושבים, 330 מוסלמים ו-100 נוצרים, 13,242 דונם קרקע מתוכם 216 דונם למטעים להשקיה, 10,563 דונם לדגנים ו-10 דונם קרקע בנויה. בכפר היו מסגד על שם חג' חסן ושלוש חירבות. דיר ראפאת, יחד עם ארבעה כפרים נוספים, נכבשו על ידי חטיבת הראל ב-17–18 ביולי 1948 במבצע דני. הכפרים היו בקו החזית מאז אפריל 1948 ורוב תושבי הכפרים הללו כבר עזבו את האזור לפני כן. רבים מאלה שנשארו ברחו כאשר כוחות ישראליים תקפו, והמעטים שנותרו בכל כפר גורשו. במהלך שלושת החודשים הבאים ביצע צה"ל פיצוץ והריסת כפרים נטושים באזור, כולל דיר ראפאת. בשנת 1992 תואר אתר הכפר: "האתר מכוסה בערימות גדולות של הריסות אבן וטרסות אבן; חלק מהאחרונות עדיין שלמות, בעוד שאחרות נהרסו וכעת מעורבות בהריסות הבתים. קקטוסים גדלים על הקצה הצפון מערבי של האתר. יש אוהלים של שבט הנגב של אל-סאני שחבריהם שכרו קרקע מהמנזר [מנזר דיר ראפאת], בעל אדמות הכפר. המנזר ממוקם 2 ק"מ מערבית לאתר, בראש חזיתו יש פסל גדול של מריה הבתולה, וחלקים מהמבנה מכוסים באריחים אדומים. בקצה המערבי של הכפר יש מעיין ובדרום שוכן בית קברות. בולט קבר אחד גדול. ממערב יש מטע זיתים גדול". Conder and Kitchener, 1883, SWP III, p. 13, Quoted in Khalidi, 1992, p. 287 Government of Palestine, Department of Statistics. Village Statistics, April, 1945. Quoted in Hadawi, 1970, p. 102 Government of Palestine, Department of Statistics. Village Statistics, April, 1945. Quoted in Hadawi, 1970, p. 152 Morris, 2004, p. 436   Conder, C.R.; Kitchener, H.H. (1883). The Survey of Western Palestine: Memoirs of the Topography, Orography, Hydrography, and Archaeology. Vol. 3. London: Committee of the Palestine Exploration Fund. Department of Statistics (1945). Village Statistics, April, 1945. Government of Palestine. Hadawi, S. (1970). Village Statistics of 1945: A Classification of Land and Area ownership in Palestine. Palestine Liberation Organization Research Center. Khalidi, W. (1992). All That Remains: The Palestinian Villages Occupied and Depopulated by Israel in 1948. Washington D.C.: Institute for Palestine Studies. ISBN 0-88728-224-5. Mills, E., ed. (1932). Census of Palestine 1931. Population of Villages, Towns and Administrative Areas. Jerusalem: Government of Palestine. Morris, B. (2004). The Birth of the Palestinian Refugee Problem Revisited. Cambridge University Press. ISBN 978-0-521-00967-6. Palmer, E. H. (1881). The Survey of Western Palestine: Arabic and English Name Lists Collected During the Survey by Lieutenants Conder and Kitchener, R. E. Transliterated and Explained by E.H. Palmer. Committee of the Palestine Exploration Fund. מדיה וקבצים בנושא דיר ראפאת בוויקישיתוף ברוכים הבאים לדיר ראפאת דיר ראפאת, זוכרות סקר פלסטין המערבית, מפה 17: IAA, Wikimedia Commons
משלחת מס' 57 לתחנת החלל הבין-לאומית

משלחת מס' 57 (באנגלית: Expedition 57) הייתה משלחת לתחנת החלל הבין-לאומית שפעלה מ-4 באוקטובר 2018 ועד ל-20 בדצמבר 2018. מפקד המשלחת היה אלכסנדר גרסט מגרמניה. המשלחת פעלה במשך 77 ימים. במהלך פעילות המשלחת מתכונת תחנת החלל לא השתנתה ונותרה כפי שהייתה אחרי הוספת מודול BEAM באפריל 2016 במהלך פעילות משלחת מס' 47. פעילות המשלחת החלה ב-4 באוקטובר 2018 עם עזיבת חללית סויוז MS-08 בה היה חלק של משלחת מס' 56. באותה עת בתחנת החלל נותרו 3 אנשי צוות. ב-6 באוקטובר החל שחרור למסלול לוויינים שהגיעו עם חללית מטען HTV-7: SPATIUM 1, יפן STARS-Me, ארצות הברית, כולל לוויין אם ולוויין בת קשורים RSP 00, יפן ב-11 באוקטובר שוגרה חללית סויוז MS-10 שהייתה אמורה להביא לתחנת החלל חברי משלחת חדשים. השיגור לא הצליח. ב-29 באוקטובר שוחרר למסלול לוויין RemDeb DS-2 שהגיע לתחנת החלל במשימה "SpaceX CRS-14" בתקופת פעילות משלחת מס' 55. ב-7 בנובמבר חללית מטען HTV-7 נותקה מתחנת החלל. מודול הנחיתה שלה נחת בהצלחה באוקיינוס. ב-18 בנובמבר הגיעה חללית מטען פרוגרס MS-10 עם כ-2,450 ק"ג אספקה. היא התחברה למודול "זבזדה". החללית התנתקה מתחנת החלל ביוני 2019. ב-19 בנובמבר הגיעה חללית מטען Cygnus CRS NG-10 היא נלכדה על ידי זרוע רובוטי קנדארם2 וחוברה למודול "יוניטי". עם החללית הגיעו 3,350 ק"ג אספקה. עם החללית הגיעו מספר חלליות ששוחררו למסלול בפברואר 2019 אחרי ניתוק החללית מתחנת החלל. ב-3 בדצמבר למודול "פואיסק" התחברה חללית "סויוז MS-11" וצוות המשלחת גדל ל-6 אנשים. ב-11 בדצמבר פרוקופייב וקונוננקו ביצעו פעילות חוץ-רכבית שנמשכה כ-8 שעות. במהלך פעילות נבדקה שלמות חללית "סויוז MS-09" לאחר מציאת חור בחלק הפנימי באוגוסט במהלך פעילות משלחת מס' 56 לתחנת החלל הבין-לאומית. ב-8 בדצמבר הגיעה חללית מטען דרגון C112 במשימה "SpaceX CRS-16" היא נלכדה על ידי זרוע רובוטי קנדארם2 וחוברה למודול "הרמוני". זו הייתה המשימה השנייה של החללית. היא הגיעה עם 2,573 ק"ג אספקה. עם החללית הגיעו גם לוויינים UNITE ו-TechEdSat תצץ-8 ששוחררו למסלול ב-31 בינואר 2019 על ידי משלחת מס' 58 לתחנת החלל הבין-לאומית. החללית שוחררה ב-13 בינואר 2019. חברי המשלחת ביצעו מספר רב של ניסויים במהלך שהותם בתחנת החלל. ב-20 בדצמבר קונוננקו, דוויד סן-ז'אק ומקליין נכנסו לחללית "סויוז MS-09" וחזרו לכדור הארץ. אחריות על תחנת החלל הבין-לאומית עברה למשלחת מס' 58 לתחנת החלל הבין-לאומית. מדיה וקבצים בנושא משלחת מס' 57 לתחנת החלל הבין-לאומית בוויקישיתוף תיאור פעילות באתר רוסקוסמוס מידע מאתר נאס"א פעילות משלחת מס' 57 בתחנת החלל הבין-לאומית תיאור פעילות של הצוות הרוסי בתחנת החלל נתונים על משימה של חללית מטען פרוגרס MS-09 נתונים על משימה של חללית מטען פרוגרס MS-10 משימה של HTV 7 משימה של Cygnus CRS NG-10 משימה SpaceX CRS-16 לוויין SPATIUM 1 לוויין STARS-Me לוויין RSP 00 שחרור למסלול לוויין DebrisSat 2
מלון סבוי (תל אביב)

מלון סבוי הוא בית מלון בתל אביב בקרבת חוף הים. ראשיתו של המלון במלון שפת הים, בבעלות מרדכי הורונציק, שעבר בתחילת 1934 מרחוב אלנבי 2 למבנה חדש ברחוב גאולה 5, בקצה רחוב גאולה הפונה לים. בשנת 1942 עבר המלון לבעלות יונתן בן צבי ושמו שונה ל"מלון סבוי". בעל המלון היה מקורב לחוגים הרוויזיוניסטים ונערכו בו אירועים של התנועה הרוויזיוניסטית, כולל עצרות בחירות ולאחר הקמת המדינה אירועים לזכר חללי המחתרות. ב-23 ביולי 1948 החרים צה"ל את המלון לצורך שיכון המשלחת של פולקה ברנדוט. לאחר המלחמה חזר המלון לפעילות רגילה והתגאה בהיותו המלון היחיד על שפת הים. בלילה שבין 5–6 במרץ 1975 אירע במלון הפיגוע במלון סבוי. אתר האינטרנט הרשמי של מלון סבוי מלון סבוי, ברשת החברתית פייסבוק מלון סבוי, ברשת החברתית אינסטגרם מלון סבוי, באתר האנציקלופדיה העירונית "תל.אביב.פדיה" מלון "שפת הים", דואר היום, 27 בפברואר 1934 חסרים פנסי חשמל, המשקיף, 25 בנובמבר 1946 בשנת 1941 עדיין נקרא המלון "שפת הים" מסעדת המלון שפת הים, הצופה, 2 ביוני 1941 מלון ופנסיון סאבוי, המשקיף, 15 במאי 1942 בתי אוכל העומדים תחת השגחת הרבנות הראשית לתל אביב ויפו, הארץ, 15 ביוני 1944 מלון סבוי תל אביב, חרות, 19 באפריל 1949 ברית נשים לאומיות בארץ ישראל, המשקיף, 16 במאי 1947 אסיפת עולים לאומיים ע"י הצה"ר בתל אביב, המשקיף, 25 באוקטובר 1946 האנדרטה לזכר דב גרונר הי"ד, חרות, 25 במאי 1954 מפקד הצי האמריקאי בים התיכון ייפגש היום עם בראנדוט ברודוס, יום יום (עיתון ערב), 23 ביולי 1948 הברנדוטים הקטנים ברחבי ארצנו, מעריב, 9 בספטמבר 1948 בעל מלון שהפקיע שערים, הארץ, 23 בנובמבר 1949 מלון סבוי ממדרגה ראשונה, הַבֹּקֶר, 25 במאי 1951
פסטה אלה נורמה

פסטה אלה נורמה (באיטלקית: Pasta alla Norma), שנקראה קודם לכן Pasta con le melanzane (פסטה עם חצילים), היא מנה איטלקית של פסטה וחצילים. היא אופיינית למטבח הסיציליאני, ולקטניה בפרט. היא עשויה מספגטי או פסטה אחרת עם רוטב עגבניות, מכוסה (או בתחתיה) בפרוסות של חציל מטוגן ומוגש עם גבינת ריקוטה סלטה (כלומר ריקוטה מומלחת) מגורדת ולעיתים קרובות בתוספת ריחן מצוי. היא נקרא לכבודו של וינצ'נצו בליני, יליד קטניה המלחין של האופרה נורמה. מסופר כי הסופר האיטלקי נינו מרטוליו (Nino Martoglio) קרא "זוהי 'נורמה' אמיתית!", כלומר יצירת מופת, כאשר טעם את המנה, אם כי שם המנה לא תועד כך עד עשרות שנים לאחר מותו. פסטה אלה נורמה זכתה בתואר "מנת השנה" על ידי ה-BIT (Borsa internazionale del turismo, כלומר בורסת התיירות הבינלאומית) פרס תיירות איטלקי בשנת 2018. Touring Club Italiano, Vie d'Italia e del mondo, 1928?, p. 750 Gioacchino Balducci, Italia moderna, 1973, מסת"ב 0030912245, p. 109 Gillian Riley (1 בנובמבר 2007). The Oxford Companion to Italian Food. Oxford University Press, USA. pp. 401–. ISBN 978-0-19-860617-8. {{cite book}}: (עזרה) Massimo Alberini, Giorgio Mistretta, Guida all'Italia gastronomica, Touring Club Italiano, 1984, p. 337 "Ricetta pasta alla norma, la 'siciliana' più amata dagli italiani", Messina Today, 6 July 2019 "La vera pasta a la Norma siciliana. Origini, varianti e trucchi della ricetta". Luciano Pignataro Wine&Food Blog. 15 ביולי 2018. {{cite web}}: (עזרה) Google Books search
החזית הדרומית במלחמת חרבות ברזל

האם התכוונתם ל... הלחימה ברצועת עזה במלחמת חרבות ברזל – חזית לחימה בעוטף עזה ולאחר מכן ברצועת עזה בין צה"ל לחמאס ושאר ארגוני הטרור ברצועה במלחמת חרבות ברזל, מתנהלת בנגב שבדרום ישראל מעורבות החות'ים במלחמת חרבות ברזל – חזית בין ישראל ומדינות נוספות לחות'ים שבתימן במלחמת חרבות ברזל, משפיעה גם על הכלכלה העולמית בזמן המלחמה
האגודה המתמטית של לונדון

האגודה המתמטית של לונדון (באנגלית: London Mathematical Society, בראשי תיבות: LMS) היא האגודה המדעית העיקרית בתחום המתמטיקה הפועלת בבריטניה. האגודה הוקמה בשנת 1865 במטרה לקדם ולהרחיב את הידע המתמטי, ומטרה זו נותרה בעינה עד היום. האגודה המתמטית של לונדון היא בין הוותיקות בעולם, ולאחר הקמתה שימשה מודל והשראה לאגודות מתמטיות ברחבי העולם, בין היתר לאגודה האמריקאית למתמטיקה. האגודה המתמטית של לונדון הוקמה על ידי סטודנטים מיוניברסיטי קולג' לונדון (UCL) ועד מהרה משכה אליה מתמטיקאים מובילים מבריטניה ומרחבי העולם, בהם ארתור קיילי, ג'יימס ג'וזף סילבסטר, אנרי פואנקרה ודויד הילברט. בנוסף למתמטיקאים, לאגודה השתייכו גם פיזיקאים ידועים כגון ג'יימס מקסוול, לורד קלווין ולורד ריילי. הנשיא הראשון של האגודה היה המתמטיקאי הבריטי אוגוסטוס דה מורגן, ובהמשך כיהנו כנשיאים מתמטיקאים ומדענים מן השורה הראשונה. מרי קרטרייט הייתה האישה הראשונה שהייתה נשיאת ה-LMS (בשנים 1961-62). כדי לבסס את מעמדה בזירה הבינלאומית, האגודה כוננה קטגוריה של מעמד כבוד למתמטיקאים זרים. הראשון לקבל את התואר היה המתמטיקאי הצרפתי מישל של (Michel Chasles). החל משנת 1884, האגודה מעניקה בכל שלוש שנים את מדליית דה מורגן על תרומה יוצאת דופן למתמטיקה. משנת 1987 מעניקה האגודה את פרס פוליה בשנים שבהן מדליית דה-מורגן אינה זמינה לפרסים. החל משנת 1865 מפרסמת האגודה את כתב העת המרכזי שלה The Proceedings of the London Mathematical Society, ובו מאמרים בתחומים מגוונים של המתמטיקה. בשנת 2023 מונה האגודה מעל 2,000 חברים ואחראית לפרסומם של ספרים, כתבי עת, מונוגרפיות ועוד. האגודה יוזמת מדי שנה מגוון רחב של פגישות, כנסים, הרצאות וסימפוזיונים המאפשרים מפגשים לבוגרי תואר ראשון, דרך חוקרים בתחילת הקריירה ועד למתמטיקאים מבוססים. האגודה אף מייעצת לממשל בנושאי חינוך גבוה, ומספקת תמיכה כספית למגוון פרויקטים לקידום המתמטיקה. האגודה מעניקה מגוון פרסים ומלגות עבור תרומה למחקר, לקידום ולהוראת המתמטיקה. פרס וייטהד פרס פרויליך פרס בריק Oakes, Susan Margaret; Pears, Alan Robson; Rice, Adrian Clifford, The Book of Presidents 1865 - 1965: London Mathematical Society, London Mathematical Society, 2005 John Heard, From Servant to Queen: A Journey through Victorian Mathematics, Cambridge University Press, 2019 אתר האינטרנט הרשמי של האגודה המתמטית של לונדון (באנגלית) מדיה וקבצים בנושא האגודה המתמטית של לונדון בוויקישיתוף אתר האגודה: https://www.lms.ac.uk/ האגודה המתמטית של לונדון, ברשת החברתית אקס (טוויטר) האגודה המתמטית של לונדון, סרטונים בערוץ היוטיוב ADRIAN RICE, London Mathematical Society Historical Overview Taken from the Introduction to The Book of Presidents 1865-1965 O'Connor, J. J.; Robertson, E. F. "Dame Mary Lucy Cartwright". School of Mathematics and Statistics, University of St Andrews. נבדק ב-3 באפריל 2019. {{cite web}}: (עזרה) Adrian C. Rice, Robin J. Wilson, From National to International Society: The London Mathematical Society, 1867–1900, Elsevier, 1998 Proceedings of the London Mathematical Society LMS Prizes
ריין וילסון

ריין פרסיוואל דיטריך וילסון (באנגלית: Rainn Percival Dietrich Wilson; נולד ב-20 בינואר 1966) הוא שחקן, קומיקאי, מנחה פודקאסט, מפיק, סופר ובמאי אמריקאי. וילסון נודע בעיקר בזכות גילום הדמות דווייט שרוט (אנ') בסיטקום של NBC "המשרד" בין השנים 2005 עד 2013, אשר זיכה אותו בשלושה פרסי אמי בקטגוריית שחקן המשנה הטוב ביותר בסדרה קומית. וילסון נולד וגדל בסיאטל. וילסון החל לשחק בעת שלמד באוניברסיטת וושינגטון. לאחר שסיים את לימודיו ב-1986 עבד בתיאטרון בניו יורק. הופעת הבכורה של וילסון בסרט הייתה בסרט "כיבוש הגלקסיה" שיצא לאקרנים בשנת 1999. בהמשך שיחק גם בסרטים "כמעט מפורסמים" משנת 2000, בסרטו של סטיבן סודרברג "Full Frontal" משנת 2002, ובסרטו של רוב זומבי "בית 1000 הגופות" משנת 2003. בנוסף, בין השנים 2003–2005 הוא שיחק גם בתפקיד ארתור מרטין בסדרה של רשת HBO "עמוק באדמה". בין השנים 2018 עד 2021 וילסון כיכב בתפקיד טרבור בסיטקום של רשת CBS "ממי". בשנת 2005 וילסון לוהק לתפקיד דווייט שרוט בסיטקום "המשרד". וילסון היה חלק מהצות הקבוע של הסדרה עד שהסדרה הסתיימה בשנת 2013. בנוסף וילסון שיחק גם בתפקידים ראשיים בסרטי הקולנוע הקומיים "The Rocker" משנת 2008 ו-"Super" משנת 2010, וכמו גם בתפקידי משנה בסרטי האימה Cooties משנת 2014 ו־The Boy משנת 2015. בשנת 2009 וילסון דיבב את דמות הנבל גלקסאר בסרט המדע הבדיוני המונפש "מפלצות נגד חייזרים" ואת גרגמל בסרט "דרדסים: הכפר האבוד" משנת 2017. וילסון שיחק גם בתפקיד משנה בסדרה "מסע בין כוכבים: דיסקברי" בשנת 2017 ובסדרה "מסע בין כוכבים: מסעות קצרים" בשנת 2018, וכמו גם בתפקיד משנה בסרט "אימה במצולות" בשנת 2018. וילסון מדבב גם את הדמות לקס לות'ר בסרטי האנימציה של DC קומיקס. ב-2015 פרסם וילסון את ספרו האוטוביוגרפי "The Bassoon King". בשנת 2008 וילסון ייסד את חברת המדיה הדיגיטלית SoulPancake. וילסון ומשפחתו הם בהאים. מדיה וקבצים בנושא ריין וילסון בוויקישיתוף ריין וילסון, ברשת החברתית אקס (טוויטר) ריין וילסון, ברשת החברתית אינסטגרם ריין וילסון, במסד הנתונים הקולנועיים IMDb (באנגלית) ריין וילסון, באתר "אידיבי", מאגר הידע העברי לקולנוע ישראלי ועולמי ריין וילסון, באתר AllMovie (באנגלית) ריין וילסון, באתר Rotten Tomatoes (באנגלית) ריין וילסון, במסד הנתונים הקולנועיים KinoPoisk (ברוסית) צח יוקד, ריין וילסון רוצה לדבר על המוות ועל ירושלים, רק לא על קאמבק של "המשרד", באתר הארץ, 26 בדצמבר 2023 Berg, Katie Wilson (9 בנובמבר 2015). "Rainn Wilson on Art, Faith and Keeping Dwight Schrute Alive (Q&A)". The Hollywood Reporter. נבדק ב-31 בינואר 2022. {{cite web}}: (עזרה) Locker, Melissa (18 ביולי 2013). "Five Fun Facts About Rob Zombie's House of 1000 Corpses". IFC.com. נבדק ב-29 בדצמבר 2016. {{cite web}}: (עזרה) Adler, Shawn (28 במאי 2008). "Rainn Wilson Says He'd Trade Acting For Drumming In 'A Heartbeat'". MTV. נבדק ב-22 בדצמבר 2016. {{cite web}}: (עזרה)
קפונאטה

קפונאטה (באיטלקית: Caponata; בסיציליאנית: Capunata) היא מאכל סיציליאני המורכב מחצילים מטוגנים פרוסים או קצוצים וירקות אחרים, מתובל בשמן זית, ברוטב עגבניות, סלרי, זיתים וצלפים, ברוטב אגרודולצ'ה (רוטב חמוץ-מתוק). גרסאות שונות עשויות להכיל גזר, פלפל, תפוחי אדמה, צנוברים וצימוקים. גרסת פלרמו מוסיפה תמנון, והמתכון האריסטוקרטי כולל לובסטר ודג-חרב מעוטר באספרגוס בר, ביצי טונה (בוטרגה) מיובשות מגורדות ושרימפס. אלו הם חריגים מהכלל הכללי של תבשיל ירקות מבושל חמוץ מתוק או סלט. כיום, הקפונטה משמשת בדרך כלל כתוספת למנות דגים ולעיתים כמתאבן, אך מאז המאה ה-18 היא משמשת גם כמנה עיקרית. מאכל נפוליטני דומה נקרא צ'אמבוטה (Ciambotta). המנה פופולרית גם במטבח התוניסאי. האטימולוגיה של השם אינה ידועה באופן מהימן. יש הטוענים שהוא נובע מהשפה הקטלאנית, אחרים שמקורו ב-Caupone, הטברנות של המלחים. המנות המתוארות על ידי רייט מרמזות שבעבר המאכל הסיציליאני היה דומה לקפונאטה של הרפובליקה של ג'נובה. רטטוי מדיה וקבצים בנושא קפונאטה בוויקישיתוף המתכון המסורתי של קפונטה חצילים סיציליאני (אורכב 14.02.2019 בארכיון Wayback Machine) Gangi, Roberta (2006). "Caponata". Best of Sicily Magazine. נבדק ב-2008-05-26. Shulman, Martha Rose. "Caponata Recipe". NYT Cooking (באנגלית). נבדק ב-2020-07-03. Wright, Clifford A. (2008). "A History of the Sicilian Caponata". אורכב מ-המקור ב-2008-06-04. נבדק ב-2008-05-26.
רולאטיני

רולאטיני (באיטלקית: Rollatini לעיתים Rolletini) הוא מאכל בסגנון איטלקי (נקרא רולטיני די מלנזנה - rollatini di melanzane). מכינים רולאטיני בדרך כלל עם פרוסות דקות של חצילים, אשר מקומחים בקמח חיטה או קלות בפירורי לחם ומכוסים בריקוטה ולעיתים קרובות בגבינות או תבלינים אחרים. אז מגולגלים ונאפים. לחלופין, ניתן להשתמש בבשר עגל, עוף או דגים במקום החציל. רולאטיני אינה מילה איטלקית ממש. באיטליה המנה ידועה דווקא בשם Involtini (למשל: involtini di melanzane, כלומר אינוולטיני חצילים). מתכון לרולאטיני חצילים מבית Everyday Italian, מאת Giada de Laurentiis Scognamillo, Sal (2015-03-24). Patsy's Italian Family Cookbook (באנגלית). St. Martin's Press. p. 25. ISBN 9781250039408. Marchetti, Domenica (7 ביוני 2019). "Involtini di Melanzane - Eggplant Involtini". ITALY Magazine (באנגלית). נבדק ב-13 במאי 2021. {{cite news}}: (עזרה)
גביע העולם למועדונים 2025

גביע העולם למועדונים 2025 (באנגלית: 2025 FIFA Club World Cup) הוא גביע העולם למועדונים ה-21, והראשון במתכונת החדשה שיכלול 32 קבוצות.
מתיבתא (פירושונים)

האם התכוונתם ל... ישיבה – מוסד ללימוד תורה מתיבתא תפארת ירושלים – אחת מהוותיקות בישיבות בניו יורק, הוקמה בשנת 1907 המתיבתא (ורשה) – ישיבה גבוהה שפעלה בוורשה שבפולין בין השנים ה'תרע"ט–ה'תרצ"ט (1919–1939) מתיבתא תפארת ישראל – ישיבה של חסידות בויאן בישראל, הוקמה בשנת ה'תשי"ג מתיבתא (פירוש) – מהדורה מבוארת של התלמוד הבבלי וספרים נוספים.
סקאצ'ה

סקאצ'ה (באיטלקית: Scaccia; ברבים: Scacce) הוא לחם שטוח ממולא מהמטבח הסיציליאני. סקאצ'ה עשויה משכבה מלבנית דקה מאוד של בצק, מקופלת על עצמה שלוש או ארבע פעמים. ניתן למלא אותו במרכיבים שונים, הווריאציות הנפוצות יותר הן ריקוטה ובצל, גבינה ועגבנייה, עגבנייה ובצל, או עגבנייה וחציל, תלוי במיקום המנה, בטעם או בעונה. היא אפוייה וניתן לאכול אותה חמה או קרה. "סקצ'אטה" נובעת מהמילה הסיציליאנית שמשמעותה למעוך או לשטח, המקבילה למילה האיטלקית schiacciata, שמשמעותה גם כן למעוך או לשטח. ניתן למצוא את סקאצ'ה ברגוזה ובסירקוזה, וכן בכמה קהילות אמריקאיות סיציליאניות (כמו מידלטאון, קונטיקט). המנה נולדה בסוף המאה ה-17 כמנה בסיסית של שולחנות איכרים. בסיציליה המתכון הועבר והורחב לפי הקולות הקולינריים של אז. בשולחנות הכפריים של ממלכת סיציליה ולאחר מכן בממלכת שתי הסיציליות. המנה הפשוטה הזו פותחה על בסיס לחם, ירקות ובשר, לעיתים קרובות שאריות של ארוחת ערב דשנה או ארוחת צהריים חוזרת. בתפוצה רחבה המנה הופיעה על השולחנות הסיציליאנים בתחילת המאה ה-18 כשהמתכון מבוסס על ירקות ותפוחי אדמה. המנה השיגה את הצלחתה כאשר מונקדה עצמו, נסיך פטרנו, בשנת 1763, רצה אותו על שולחנו במהלך חגיגות חג המולד. מאז, המסורת הציבה אותו כמנת חג המולד עם מתכון שנמסר מדור לדור. נכון להיום, לסקאצ'ה יש תפוצה רחבה בשטח סיציליה ושיווק כפרי משמעותי. מדיה וקבצים בנושא סקאצ'ה בוויקישיתוף "Schiacciata all'olio, Tuscan flat bread | Visit Tuscany". www.visittuscany.com. Cinzia Codeluppi (2012-02-06). Cucina Siciliana. Edizioni Demetra. ISBN 978-8844042097. Ciccio Sultano (2005). La mia cucina siciliana. G.R.H. ISBN 8889711000. Franco Bucchieri; Emanuela Distefano; Francesco Tidona (2003). Antiche ricette negli Iblei. "Scaccia Ragusana (Tomato and Cheese Pie)". Saveur.com. 18 במרץ 2019. {{cite web}}: (עזרה) "Potato Pie". Los Angeles Times. 2002-02-17. "Scaciatta, a Sicilian Family Heirloom". 2012-10-09. "I Grew up in Middletown Invitation". 2016-05-10. "Uno scrigno di sapori nella ricetta della scacciata siciliana". Sanpellegrino (באיטלקית). נבדק ב-2022-06-16. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סקאצ'ה".
פרנקפורטר רינדוורסט

פרנקפורטר רינדוורסט (בגרמנית: Frankfurter Rindswurst, שפירושה: "נקניקיית בקר של פרנקפורט") היא נקניקייה מבשר בקר. היא הוצגה בשנת 1894 על ידי הקצב מהעיר פרנקפורט בשם גרף-ולסינג (Gref-Völsing) כדי לענות על הדרישות של האוכלוסייה היהודית הגדלה בעיר ומאז הפכה לאחד המעדנים המפורסמים ביותר שלה. הנקניקייה יכולה להיות מבושלת, מורתחת או בגריל. היצרן הידוע ביותר שלה הוא חברת Gref-Völsing בפרנקפורט. תכולת הבשר של הנקניקייה מורכבת מ-100% בשר בקר, כאשר חלק מהבשר הרזה מוחלף בשומן. לייצור הפרנקפורטר, הבשר נטחן תחילה גס לאט ובזמן קצר במטחנה, עם מלח אשפרה וניטריט (מלח אשפרה משמש בעיבוד בשר, כדי ליצור גוון ורדרד וכן להארכת חיי המדף של המוצר). לאחר מכן, מוסיפים פתיתי קרח ושומן, ומגדילים את מהירות הקיצוץ עד שהמסה נטחנת לדק. לבסוף, מתבלים בפלפל לבן ובפפריקה ומוסיפים מייצב צבע במידת הצורך. את הנקניקיות מעשנים 60–90 דקות. לנקניקייה יש משקל יחידה של 100 גרם והמלית נדחסת למעי בקר בקוטר של 32–34 מ"מ. היחידות הבודדות נקשרות לשרשרת. לייצור בראטוורסט בקר, משתמשים במלח בישול במקום במלח האשפרה וניטריט. הרמן קוך, מרטין פוקס: ייצור מוצרי בשר ונקניקיות משובחים. מהדורה 22, Deutscher Fachverlag, 2009,מסת"ב 978-3-86641-187-6 Peter Badenhop, Frankfurter Gerichte : Fünf Spezialitäten, die man probiert haben sollte (five inevitable dishes of Frankfurt) in: Frankfurter Allgemeine Zeitung dated 25. August 2021 Frankfurter Rindswurst dated 2 February 2022 "hương sơn food". נבדק ב-13 באפריל 2023. {{cite news}}: (עזרה) 6 German Sausages to eat in Frankfurt dated 14 July 2018 The Sausage Saga, part 2: Weenies, Wieners, Frankfurters, Würstchen,
צ'אמבוטה

צ'אמבוטה (באיטלקית: Ciambotta או Giambotta) הוא תבשיל ירקות קיצי של המטבח האיטלקי הדרום איטלקי המכונה[דרושה הבהרה] מצוג'ורנו (באיטלקית: Il Mezzogiorno - "הצהריים", ובהשאלה גם "הדרום"). למנה יש איות אזורי שונה; היא ידועה כ-Ciambotta או Ciambrotta בקלבריה ובמקומות נוספים, Ciammotta בבזיליקטה ולפעמים גם בקלבריה, Cianfotta או Ciambotta בקמפניה ובלאציו, וצ'בוטה באברוצו. צ'אמבוטה פופולרית בכל דרום איטליה, מנאפולי דרומה ומחלקים רבים של ארגנטינה שם נקראת "Chambota". ישנן וריאציות אינדיבידואליות ואזוריות רבות של צ'אמבוטה, אך כולן כוללות ירקות קיץ. חצילים איטלקיים, קישואים, פלפלים, תפוחי אדמה, בצל, עגבניות, שום, בזיליקום ושמן זית הם מרכיבים נפוצים. צ'אמבוטה מוגשת לרוב כמנה עיקרית, או לצד בשרים על האש, כגון נקניק או דג-חרב. היא מוגשת לפעמים עם פסטה, פולנטה או אורז. צ'אמבוטה "חברה" באותה קטגוריה קשה להגדרה של מאכלים איטלקיים המכונה מינסטרה (minestre), בדרך כלל איפשהו בין מרק סמיך לבין נזיד. לעיתים קרובות משווים אותו לרטטוי הצרפתי, שניהם חלק מהמשפחה הרחבה יותר של תבשילי ירקות של מערב המטבח הים-תיכוני. Michael Scicolone, Make It Your Way: Ciambotta, Los Angeles Times (June 20, 2001). Anthony F. Buccini, "Western Mediterranean Vegetable Stews and the Integration of Culinary Exotica" in Proceedings of the Oxford Symposium on Food and Cookery 2005 (ed. Richard Hosking: Prospect Books, 2006), p. 132-34. Joyce Goldstein, Italian Slow and Savory (Chronicle Books, 2004), p. 260. Rosetta Costantino with Janet Fletcher (2010). My Calabria: Rustic Family Cooking from Italy's Undiscovered South. W. W. Norton & Company. pp. 244–245. ISBN 9780393065169. נבדק ב-2 באוגוסט 2013. {{cite book}}: (עזרה) Diane Darrow & Tom Maresca, The Seasons of the Italian Kitchen (Atlantic Monthly Press, 1994), pp. 198-99. Mary Ann Esposito, Ciao Italia Slow and Easy: Casseroles, Braises, Lasagne, and Stews from an Italian Kitchen (Macmillan, 2007), p. 124. Frank Pellegrino, Rao's Classics: More Than 140 Italian Favorites from the Legendary New York Restaurant (St. Martin's Press, 2016), p. 128.
קרבונאד פלמנד

קרבונד פלמנד (בפלמית: Stoofvlees) הוא מאכל מהמטבח הבלגי הדומה לתבשיל הונגרי בשם פרקלט. בדומה לפרקלט, הוא עשוי מבשר בקר (לעיתים רחוקות יותר בבלגיה גם מבשר סוס). התוצאה הסופית לא כל כך חריפה ומפולפלת כמו המנה ההונגרית, אלא קצת יותר מתוקה וחמצמצה. בנוסף למסעדות, ניתן להשיג אותה כארוחות בית קפה, גם במסעדות מזון מהיר, בפאבים בלגיים טיפוסיים, ואפילו בעיירות הגבול ההולנדיות השכנות. הבלגים בדרך כלל אוכלים את המנה עם סלט ותפוחי אדמה אפויים. בצרפתית, קרבונד עשוי להיות גם מנה של בשר סוס בגריל וגם תבשילי בקר מסוימים המבושלים עם יין אדום כמו ביף בורגיניון במזרח צרפת. באנגליה, השם קרבונד הוא בדרך כלל המאכל הבלגי. המונח כתבשיל פלמי, בהיותו מונח כללי, משמש לעיתים להתייחסות גם למאכלים פלמיים אחרים כגון waterzooi או hochepot. בהולנדית, האחרון נקרא hutsepot. ראש בצל, בשר בקר, בקבוק בירה חומה, חרדל, שום, כפית סוכר חום, עלה דפנה, ענף טימין מלח, פלפל, חמאה או שמן. חותכים את הבצל לחתיכות קטנות ולאחר מכן מאדים בשומן. כשמוכן, מוסיפים בשר בקר חתוך לקוביות או לפרוסות קטנות, מלח ופלפל. מטגנים את הבשר עד שהופך לבן ואז מוסיפים מעט סוכר החום ומשאירים עד שהבשר מקבל צבע. בשלב זה, מכסים בבירה ומוסיפים את עלי הדפנה, הטימין והחרדל. לאחר מכן מבשלים תחת במכסה סגור עד שהבשר רך. אז נותנים לו לרתוח ללא מכסה עד שהרוטב סמיך מספיק. מדיה וקבצים בנושא קרבונאד פלמנד בוויקישיתוף "Flamand Carbonade, avagy pörkölt belga módra".